د افغانستان د شپږیزې کرکټ لیګ لوبډلې وپېژنئ
ټاکل شوې چې د سپتمبر په ۱۱ نېټه په کابل کې د شپږیزې کرکټ سیالۍ پیل شي او په ۲۲ ختمې شي.
دا پنځم وار دی چې شپږیزه سیالۍ کیږي، د افغانستان د کرکټ بورډ چارواکي وایي چې سږکال شاوخوا ۳۰ بهرني لوبغاړي، روزونکي او څارونکي هم په دغو سیالیو کې برخه اخلي. په شپږیزې کې ټول افغانستان په شپږو زونونو او لوبډلو وېشل شوی دی. لوبډلې مشر د ملي لوبډلې کپټان اصغر ستانکزی دی او د جي پي تجارتي شرکت یې مالی ملاتړی دی. له اصغر سره په لوبډلې کې د افغانستان ملي لوبډلې او ځینې نور بهرني لوبغاړي هم لوبیږي. د ختیځ زون په کچه بیا د لوبډله ده چې د ملي لوبډلې بل لوبغاړی شفیق الله شفق یې کپټان او د مسلمیار ګروپ یې مالي ملاتړی دی. سپين غر کې مشهور لوبغاړی شاهدخان اپریدی او د افغانستان ملي لوبډلې ځینې لوبغاړي هم لوبیږي. د لوبډله بیا تر ډېره د افغانستان د شمال استازیتوب کوي چې د ملي لوبډلې غړی میرویس اشرف یې کپټان او د المصافي شرکت یې مالي ملاتړی دی. دوی هم د افغانستان ملي لوبډلې او ځینې بهرني لوبغاړي لري. دد لوبډلې کپټان بیا وتلی لوبغاړی راشد خان دی چې په ځینو بهرنیو لوبغاړو سربېره د افغانستان د ملي لوبډلې ځینې لوبغاړي هم په کې لوبیږي. د پیراګون شرکت د بند امیر د لوبډلې مالي ملاتړی دی. محمد نبي عیسی خیل بیا د جنوب ختیځو ولایتونو په استازولۍ د د لوبډلې کپټان دی چې د وزیرزي ګروپ یې مالي ملاتړی دی. د افغانستان ملي لوبډلې او ځینې نور بهرني لوبغاړي هم د نبي په لوبډلې کې لوبیږي. د افغانستان د ملي لوبډلې مشهور لوبغاړی شاپور ځدراڼ د لوبډلې مشر دی. بست ساتونکو لوبډله د افغانستان د ملي لوبډلې او ځینو بهرنیو لوبغاړو جوړه ده. بست ساتونکي د شپږیزې لیګ سیالیو کې د افغانستان د جنوبي ولایتونو نمایندګي کوي. افغان سوداګر علي ارشد د دغې لوبډلې مالي ملاتړی دی. د افغانستان کرکټ بورډ وایي چې په ټولو لوبډلو کې کورني لوبغاړي لوبوي او هڅه یې دا ده چې له دغو سیالیو څخه نوي استعدادونه پیدا او ملي لوبډلو ته یې معرفي کړي. دا سیالۍ د کرکټ د نړیوالې شورا سره رسمي دي او په افغانستان کې په یو خصوصي تلویزون کې هم ښودل کیږي. جعفر هاند په ۲۰۱۷ کې په واشنګټن ډي سي کې په امریکايي پوهنتون کې په نړیوالو مطبوعاتو او اړیکو کې ماستري کړې ده. د ننګرهار په پوهنتون کې یې قضا لوستې ده. له ۲۰۰۷ نه تر ۲۰۱۴ کاله پورې د بي بي سي د نړیوالې او افغان څانګې خبریال او پروډیوسر و. د ۲۰۱۴ کال له پیل راهیسې په واشنګټن کې د امریکا غږ اشنا راډیو/تلویزون خبریال دی.